বিষ্ণুপুরের ৩৫০ বছরের বনেদি দুর্গাপুজো, ইতিহাস ও সংস্কৃতির সাক্ষী এই বনেদি বাড়ি

বিষ্ণুপুর: মাটির শহর বিষ্ণুপুর (Bishnupur)। লাল মাটির এই শহর শুধু তার টেরাকোটা মন্দির (Teracotta Mandir) বা বালুচরির জন্য বিখ্যাত নয়, এখানকার বনেদি দুর্গাপুজোগুলিও সমান ঐতিহ্য বহন করে। বিশেষ করে বিষ্ণুপুরের বন্দ্যোপাধ্যায় জমিদার বাড়ির দুর্গাপুজো (Durga Puja)। এই বছর পুজোর বয়স প্রায় ৩৫০ বছর। আজও সমান ধুমধামে পুজো করে এলাকাবাসী।

স্থানীয় বাসিন্দারা জানিয়েছেন, প্রাচীনকাল থেকেই এই পরিবার দুর্গাপুজোর আয়োজন করে আসছে। রাজন্যবর্গ, জমিদারি সংস্কৃতি, এবং বাংলার ঐতিহ্যের সঙ্গে জড়িয়ে আছে এই পুজোর ইতিহাস। আজও একই রীতি ও আচার মেনে পুজো অনুষ্ঠিত হয়। ঢাকের তালে, শঙ্খধ্বনিতে, আর ভক্তদের ভিড়ে মুখরিত থাকে প্রাচীন এই আঙিনা।

আরও পড়ুন: স্মৃতির পাতা থেকে বাস্তব দুনিয়ায়! বাঁকুড়ায় ফিরছে ‘সিনেমা পাড়া’

বাড়ির বর্তমান প্রজন্মও এই ঐতিহ্য বহন করে চলেছেন। তাঁদের মতে, পুজো শুধু আচার নয়, এটি তাঁদের পূর্বপুরুষদের থেকে পাওয়া দায়িত্ব ও উত্তরাধিকার। তাই সময় যতই বদলাক, এই পুজোর রূপ ও গাম্ভীর্য একই রকম অটুট থাকবে। প্রতিবছরের মতো এবারও বিষ্ণুপুরে এই বনেদি পুজোকে কেন্দ্র করে ভিড় জমবে দূরদূরান্ত থেকে আগত দর্শনার্থীদের।

দেখুন আরও খবর: